KRiK ??? KRAK !!!
Lontan, lontan, té gen
roun fanmi té ka rété Korosoni annan roun ti kaz. Papa-a té ka fè so bati, manman-an té ka otchipé di so jarden alantou-kaz ké so douz pitit. Pi piti tifi-a, yé té
ka aplé li Déziré, i té gen roun ti kochon so
nennen té ba li pou so zétrènn. MÉSYÉKRiK ??? MÉSYÉKRAK !!!
lébonmanten anvan li tchenbétchò,
Déziré té ka kouri poté manjé pou so
ti kochon. I té kontan li bokou, bokou. Dipi i té gen
roun ti tan, i té ka kouri karésé li, i
té ka asi atè òbò ti kochon-an, i té
graté anba so vant ; ti kochon-an té kontan, i té
sa toubòlman, i té ka panché, panché,
asou koté jouk i té ka lésé sokò
blip, atè...Lò so manman té ka voyé li
roun konmisyon, sasé bwa, dilo, ti kochon té ka swiv li
roun ti chyen. Lò i té ka soti lékòl,
té ka renk dépozé so sak, dap roun vyé
épi i té ka sèrvi ti kochon-an manjé :
fouyapen,
kranmanyòk, déztrwa poson, yé té
tchwit annan roun bidon asou difé bwa. Défwa i té
koupé wara pou ba li manjé. Ti kochon-an grandi, jouktan
i vin byen gro ké byen gra.
té ka proché. Toupatou a yanman, timoun Korosoni
té ja koumansé ranmansé grenn kajou pou
mété sèk. Lannwit granmoun-yan té ka
chanté kantik Nwèl. Rounlo ké roun patché
té ka fèt. Sala ka palé di kochon li achté
ròt-a, di kantité li vandé. Lò
Déziré pa la, so fanmi té toujou ka rounou-rounou
: sa lannen-an nou ké fè Nwèl ké kochon
Déziré a ! A ké roun gran penteng ! Dé jou
anvan Nwèl rivé, Déziré alé
fè konmisyon, kou li ka rivé konsa annan lapòrt
koridò-a, i ka wè so papa ka soti abò pak
kochon-an. Timoun-an santi roun bagaj ka préparé, so tchò désann a so pyé, i kouri abò pak-a, li té ka graté tèt so ti tchotcho
ké lapenn. Naten so pi gran frè proché di li. I té
ka kasé zoranj abò pak-a, lò i tandé yé
papa di i ké tjwé kochon-an landimen : "Karésé
li, karésé li, a sa menm pou to fè mo ti sò,
a chagren ki ka antann to talò". MÉSYÉKRiK ANKÒ ??? MÉSYÉKRAK !!!
Sa nouvèl-a té tro
rèd pou so tchò ; Déziré pa fè ni roun,
ni dé, i maron ké so kochon a danbwa. Yé
maché, yé maché, yé maché annan gran
radyé, annan pripri, a gran danbwaÉNaten menm divinen sa
so ti sò té lé fè, i désidé
ba li roun koudmen. I swiv li lwen an lwen. Pannan sa tan-an
Déziré ka sasé ki koté i ké
vé mété so tchotcho. Pyès koté pa
bon pou so gou. Anfen i rivé anba roun grigri, a té roun
bi papa pyébwa. Oun patché lyann byen solid té ka
désann jouk atè, yé té ka fè kou
roun rido ; ti pyébwa menm té ka monté tou alantou
tankou roun kaz féy. Déziré
gadé bòrisi, i gadé bòla ; koté-a
bon : "A isi-a mo ké mété to", i di. I
té asi ka kalkilé sa i ganyen pou fè, lò
oun branch pété krak...Déziré soté,
li pran kouri, li bité anlè so frè : "A kisa to
té ka fè ké to kochon-an ? Naten doumandé li - Mo vini séré
li pou yé pa manjé li. Idé mo fè roun pak pou li, souplé Naten, mo frè ! - To
gen rézon mo sò, a pa pou nou bliyé tig-ya ki ka
trennen annan danbwa-a ; to savé yé kontan vyann kochon
bokou. To kachèt-a pòkò bon-bon non ! annou
fè roun trap pou si anka tig proché tro pròch. Yé koumansé
travay, yé koupé oun jenn wapa, yé fité bwa
byen pwenti pou piké tig-a. Lò soukou rivé, trap-a
té paré, pak-a té monté. Déziré
palé pou so kochon, i di li : "fika trankil mo ti tchotcho, mo ké
viré sasé to dimen bonmanten". Anvan yé routournen lakaz,
Naten chonjé pran déztrwa pwèl asou kochon-an.
PATAKRAK ??? SANZO !!!
Divan jou, manman ké papa
lévé, yé paré yé kouto, ké yé
bésin, yé mété dilo a difé épi
yé alé pran kochon Déziré pou maré li.
Yé rété èstébékwé, pak-a
vid, malad pran yé. Papa-a rélé : -Adòlfin, Déziré, Jitiyis, Mèrsès, Elzida, Klérans, Naten, Natanyèl, Rozélya, Winifrèd, Marsyal, Filidòr ! Timoun-yan rivé ké ti kouri, yé wéy tou boufi ké dronmi. Yé réponn ansanm : -Eti Papa ! -A koté kochon-an pasé ? Timoun-yan louvri yé
bouch ké yé wéy tankou poson ki soti a dilo : -Ti kochon-an ?...Nou pa savé ! Papa-a pran roun moso bwa,
i lévé li, i kraché atè tchoup !...i di : "mo lé zòt trapé kochon-an
anvan mo kraché sèk atè-a !" Timoun-yan koumansé
gadé tout koté : anba kaz, dèyè poulayé,
bò di konmen, yé pa trouvé anyen. Yé kontinwen
sasé toujou, yé tou pè, latranblad a yékò.
Yé ka chonjé moso bwa papa-a mété pou yé
ÉDiKRiK
??? ÉDiKRAK !!!
Pannan sa tan-an Naten alé
ròt bò, i somen pwèl kochon-an annan roun ti chimen
dèyè kaz-a. Roun ti moman apré Jitiyis rélé
: "Men, a la kochon-an pasé ! Gadé pwèl atè-a
!" Yé kouri aplé papa-a. Déziré menm profité
pou routournen alé trouvé so kochon. Mé,
ofon danbwa, lò lachas tig rivé. Tig ka maché
toupatou, pyès vyann pa ka proché. So vant vid. Nonk
rété, li ka santi toupatou pou trapé roun bon
doujnen. Van-an poté lòdò roun kochon !...Tig
volé, i pran kouri. I fandé danbwa, i rivé
òbò pak-a, i ka proché kouyan-kouyan, ka
fason pou rantré manjé kochon-an. Lò Déziré
wè li, i koumans é tranblé men
i pa largé so kochon pyès. Tig ka vansé... Fanmi-an
swiv chimen pwèl kochon-an, yé sasé tout
koté, yé rivé ofon danbwa. Roun sèl kou,
yé tandé roun gran wélélé : roun
timoun ka kriyé, Tig ka grondé, kochon ka
rélé. Yé maché pi vit. Tig li menm, paré
pou soté. Magré lapérèz ki a so tchò,
Déziré ka swiv tout ganm tig-a : A priyè rounso i ka
priyè pou tig-a vé tonbé annan trap-a. Blip !...trap-a débandé. Tig mouri,
piké wapa-ya filé a sokò
ABOUBOU ??? YA !!!
Déziré kontan, i
ka soté, i ka dansé ké so ti kochon. Tout fanmi-an
menm rivé. Yé rété èstébékwé
ka gadé Déziré. Papa-a di li : "Enben Déziré
! Jouk la to té séré to ti kochon ! Nou pa té
ké jen trouvé li !" Déziré réponn : "Mouché Tig konprann i té ké manjé mo ti tchotcho,
enben nou byen tchenbé li. Gadé li koté li fika aprézan,
a pa pyès vyann li pouvé manjé ankò". Pannan
sa tan-an, papa-a ké Naten ka sasé wè kouman yé
ké fè pou poté sa bi papa tig-a lakaz. Yé koupé
roun branch byen solid ké déztrwa lyann. Yé maré
kat pat Tig asou branch-a pou yé pouvé poté li. Lò
yé rivé, tout vwazen vini gadé... Tig-a, a té
roun bi papa tig. Moun ki ka manti ké di, li té gro kou roun
loto, mé momenm ki pa ka manti, mo ka di tig-a té gro kou
lékòl-a.
gadé lapo tig-a pou pavwézé yé kaz.
Yé vandé vyann-an
pou sa ki kontan vyann tig épi bijoutyé-a achté
dan-yan...Ké soumaké yé trapé, yé
achté trwa bi papa kochon, yé tchwé roun jou-a
menm pou Nwèl. Yé lésé roun mal ké
roun fimèl pou apré. ...Dipi
sa jou-a, chak Nwèl, moun Korosoni ka rakonté kouman
Déziré, oun tifi ki té gen bon tchò
sové so ti kochon ké bay so fanmi larichès. Ti
kochon-an menm té ka vyéyi, li fè kochon asou
kochon, yé péplé savann Korosoni, Trouposon jouk
lans Sennmari, Mannouri, Karwabo ké Kourou.
SA ZANDOLi KA POTÉ ??? FOKòL !!!
lékri-a : ©Collectif Maternelle Créole zimaj-ya : ©Adélie SABAS
© A.G.P.E.M./Circonscription des Maternelles : Langue et Culture Créoles [mato][souzèv] ---> Panwèl pou koloryé <---
| LAJÒRNEN MANNYÒK (journée du manioc) | LAJÒRNEN NASYONNAL ENDJEN BRÉZiL (journée nationale de l'amérindien au Brésil) | KARBÉ-KONT (ateliers-contes pour enfants) | LAREL (charte) | LISTWÈ KAMALAKULI
(l'histoire de Kamalakuli) | LAPO LIVKONT LAGWIYANN (couvertures de livres de contes guyanais) | KONT NWÉL : NWÉL KOROSONI--an kriyòl.-- en français. | KONT LÉKÒL (une expérience de conte au collège)
| DOLO/NONGO (proverbes) | KANNAVAL (carnaval)
| 28 ÒKTÒB LAJÒRNEN ENTÈRNASYONNAL KRIYÒL (journée internationale du créole)
| KONT / ANASI TOLILI / MATO (contes) | KAMALAKULI MATO 1999/2001 (festivals 1999/2001) | KAMALAKULI MATO 2003 (festival 2003) | KAMALAKULI MATO 2005 (festival 2005) | RAPÉ LAFONTENN (Jean de La Fontaine rapé) | KRAKÉ DAMAS (Léon-Gontran Damas rapé) | KETI KOTI 2002 (la 2de Abolition de l'Esclavage-palò freedom)
d'Afrique) |
VÉYÉKONT LATOUSEN (KONT KÉ TEMBE) (veillée-contes de La Toussaint/contes et art plastiques) | VYANN KÉ JIBYÉ
Guyane) |
LA TERRE DES PARIAS (présentation du cd) | PAGRALIV KONT
(bibliographie contes) | PAGRALIV (bibliographie créoles et langues
guyanaises) |
MASAK (devinettes) | TAKi FOSi TEN (archives orales guyanaises) | MAY (liens) |
| KOURILÈT (courriel)-
: krakemanto@wanadoo.fr | [souzèv (menu)]